armvectores/hy_wikipedia_2023 huggingface dataset:
Աքլորիկ, ոսկե կատարիկ (մուլտֆիլմ)

«Աքլորիկ, ոսկե կատարիկ» (ռուս.՝ Петушок — золотой гребешок), 1955 թվականին նկարված մուլտիպլիկացիոն ֆիլմ։ Նույնանուն ռուսական հեքիաթի էկրանավորումն է` ըստ Ա. Ն. Տոլստոյի վերամշակման։


== Սյուժե ==
Մուլտֆիլմը նկարահանվել է ըստ ռուսական նույնանուն ժողովրդական հեքիաթի մոտիվների, Ա. Ն. Տոլստոյի վերամշակումով (այս մասին նշված է մուլտֆիլմի լուսագրերում)։
Անտառային խրճիթում ապրում էին Կատուն, Կեռնեխը և Աքլորը։ Ապրում էին նրանք հաշտ և ուրախ, քանի դեռ Աղվեսը չէր մտերմացել նրանց հետ. վերջինս ցանկանում էր աքաղաղին գողանալ։ Նա օգտագործում էր բոլոր հնարքները, որպեսզի Աքաղաղին տնից դուրս հաներ, երբ Կատուն և Կեռնեխը գործով գնում էին, բայց ամեն անգամ նրա ջանքերը չէին արդարացվում, Կատուն ու Կեռնեխը Աքաղաղին նրա ձեռքից խլում էին, իսկ Աղվեսին` լավ պատժում։ Բայց Աղվեսը չէր հանձնվում և իմանալով Աքաղաղի անուղղելի միամտության մասին, շարունակում էր հետևել նրան, մինչև խաբեության միջոցով կարողանում է նրան տանել հեռու և մութ անտառ` իր բույն։ Միայն իր ընկերների և բարի նապաստակի մեծ ջանքերի շնորհիվ Աքաղաղը վերադառնում է տուն, իսկ ընկերներն այլևս երբեք չեն շփվում Աղվեսի հետ։


== Հեղինակներ ==


== Վերաթողարկումը DVD ձևաչափով ==
Մուլտֆիլմը հաճախ վերաթողարկվել է DVD ձևաչափով, հետևյալ մուլտֆիլմերի ժողովածուներում.
«Հավիկ Րյաբա», Սոյուզմուլտֆիլմ, DVD ձևաչափ, սկավառակի վրա ներառված են եղել հետևյալ մուլտֆիլմերը. 
«Պապիկի, տատիկի և հավիկ Րյաբայի մասին»(1982), «Աքլորիկ, ոսկե կատարիկ»(1955), «Աքլորն ու ներկերը»(1964), «Ծուղ-րու-ղու՜»(1963),
«Գյուղական զավեշտախաղ»(1993), «Հեքիաթ Գնդլիկ Բոքոնիկի մասին»(1969), «Ծղոտե ցլիկ»(1954), «Դեղնիկը» (1966), «Կար-չկար, մի հավիկ կար»(1977)։


== Ծանոթագրություններ ==
Բանյա Լուկայի գարեջրագործարան

Բանյա Լուկայի գարեջրագործարան (սերբերեն՝ Banjalučka Pivara), Սերբական Հանրապետության մայրաքաղաք Բանյա Լուկայում գործող ընկերություն, որը գարեջրի արտադրության շուրջ 150-ամյա փորձ ու ավանդույթ ունի։ Սերբական Հանրապետության միակ գարեջրագործարանն է, այդ երկրի և Բոսնիա և Հերցեգովինայի սննդի արդյունաբերության խոշորագույն ձեռնարկություններից մեկը։ Ներկայումս ունի շուրջ 300 աշխատող։


== Պատմություն ==
Գործարանը 1873 թվականին հիմնադրել է տրապիստ վանական Ֆրանց Պֆաները, ով 19-րդ դարի կեսերին իր դավանակիցների խմբի հետ եկել էր հարևան Դելիբաշինո գյուղ, վանք հիմնել, զբաղվել գարեջրի, ապա նաև պանրի արտադրությամբ։ Արտադրական գործընթացները բարելավելու նպատակով 1895 թվականին հրավերով Բանյա Լուկա է եկել բռնոցի ճանաչված մասնագետ Էլեգիուս Բլավարտը, ում ղեկավարությամբ նաև նոր գործարաններ են հիմնադրվել։ 1918 թվականին էլ բացվել են փայտե տակառների, շշերի, խցանների, սառույցի արտադրության կարողություններ։
Երկրորդ համաշխարհային պատերազմից հետո գարեջրագործարանը դարձել է պետության սեփականությունը։ Ներկայումս ձեռնարկությունը տարեկան արտադրում է 57 միլիոն գավաթ «Նեկտար» գարեջուր, որը սիրված ըմպելիք է և բազմաթիվ գնորդներ ունի ոչ միայն տարածաշրջանում, այլ նաև Սերբիայում, Խորվաթիայում, Ավստրիայում, Իտալիայում, Սլովենիայում, Լեհաստանում, Շվեյցարիայում, Մալթայում, Անգլիայում, Ֆինլանդիայում, Իսլանդիայում, Շվեդիայում, Ավստրալիայում, Հնդկաստանում, ԱՄՆ-ում... Ընկերությունը, հետևելով համաշխարհային ավանդույթներին, բայցև ստեղծելով իր սեփականը, ներկայումս թողարկում է մի քանի տեսակի գարեջուր, որոնցից առանձնապես սիրված են բացգույն «Նեկտար»-ը, սև «Նեկտար»-ը, «Նեկտար»-ը,՝ կիտրոնով և կարմիր գրեյփֆրուտով, «Բլեք Ջորջ» սև գարեջուրը, «Բանյա Լուկա» և «Կաստել» բացգույն գարեջրատեսակները։


== Ծանոթագրություններ ==


== Արտաքին հղումներ ==
Бањалучка пивара, званични сајт
Нектар пиво портал
Իսմայել Բորերո

Իսմայել Բորերո Մոլինա (հունվարի 6, 1992(1992-01-06), Սանտյագո դե Կուբա, Կուբա), Հունա-հռոմեական ոճի ըմբիշ Կուբայից։ Նա մասնակցել է 2013, 2014 և 2015 թվականների աշխարհի առաջնություններին մինչև 59 կգ քաշային կարգում, 2015 թվականին նվաճել է ոսկե մեդալ։ Բորերոն երեք անգամ հաղթել է Պան-ամերիկյան մրցաշարերում 2012-2014 թվականներին։ Նա ուսանում է Հավանայի ֆիզկուլտուրայի համալսարանում։ 2016 թվականի օգոստոսի 14-ին Բորերոն դարձավ Ամառային Օլիմպիական խաղեր 2016 թ.-ի հաղթող նույն մինչև 59 կգ. քաշային կարգում` եզրափակչում առավելության հասնելով ճապոնացի Շինոբու Օտայի նկատմամբ։


== Ծանոթագրություններ ==
Կլեյստոգամիա

Կլեյստոգամիա (եբրայերեն՝ κλειοτο΄ς‎ — փակ և եբրայերեն՝ γα΄μος‎ — ամուսնություն), բույսերի ինքնափոշոտումը և ինքնաբեղմնավորումը կլեյստոգամ ծաղիկներում, որոնք սովորաբար չբացվող են, մանր, աննշան։ Այդպիսի ծաղիկներում ծաղկափոշին ծլում է փոշանոթներում, փոշեխողովակը ծակում անցնում է փոշանոթը և մտնում սերմնարանի մեջ։ Կլեյստոգամիա նկատվում է տարբեր ընտանիքի բույսերում, օրինակ, գետնանուշի, մանուշակի տարբեր տեսակների, շյուղախոտի, կորեկի մոտ։ Երբեմն, բարենպաստ պայմաններում, կլեյստոգամ բույսերում կարող է խաչաձև փոշոտում կատարվել։
Միխայիլ Իվանով

Միխայիլ Ֆեոդորովիչ Իվանով (սեպտեմբերի 20 (հոկտեմբերի 2), 1871, Յալթա, Տավրիկյան նահանգ, Ռուսական կայսրություն - հոկտեմբերի 29, 1935(1935-10-29), Մոսկվա, ԽՍՀՄ), խորհրդային անասնաբույծ, նախկին ԽՍՀՄ-ում տոհմային գործի հիմնադիրներից, Լենինի անվան ՀամԳԳԱ ակադեմիկոս (1935)։ Իվանովի առաջարկությամբ 1925 թվականին Ասկանիա Նովայում (Խերսոնի մարզ) կազմակերպվեց տոհմաբուծական և անասնաբուծական փորձակայան, որտեղ նրա ղեկավարությամբ ստեղծվեցին ասկանիական նրբագեղմ ոչխարի և ուկրաինական տափաստանային սպիտակ խոզերի ցեղեր։ Իվանովի բուծման համակարգում առանձնահատուկ տեղ էր տալիս կերակրման գործոնին։ Դիտական ուսումնասիրությունները վերաբերում են կարակուլյան ցեղի ոչխարների, լեռնային մերինոսների և ընդհանրապես գյուղատնտեսական կենդանիների բուծման գործնական հարցերին։ 


== Ծանոթագրություններ ==
Հրեշտակները երգում են

Հրեշտակները երգում են, 2013 թվականին հեռարձակված Ամանորյա ընտանեկան դրամա է։ Ֆիլմը վերցված է Թուրք Պիպկինի 1999 թվականի «Երբ հրեշտակները երգում են» նովելից։ Ֆիլմի ռեժիսորն է Թիմ ՄաքՔանլիսը և դերակատարներն են Հարի Կոնիքը, Քոնի Բրիթոնը, Չենդլեր Կենտեբերին, Ֆիոնուլա Ֆլենեգենը, Լայ ԼովեթըՎիլի Նելսոնը և Քրիս Քրիսթոֆերսոնը։


== Սյուժե ==
Ֆիլմի գլխավոր հերոսը պատմության դասախոս Մայքլն է (Հարի Կոնիք)։ Նա երեխա ժամանակ շատ էր սիրում Ամանորը, բայց ողբերգական վթարի պատճառով նրա տոնի հոգին փշրվում է։ Մեծանալով նույնպես նա չի կարողանում գտնել Ամանորյա ուրախությունը։ Բայց քանի որ նա տղան նույնպես կանգնած էր ողբերգության առջև, նա ստիպված էր կրկին գտնել տոնի հոգին։ Նա հանդիպում է Նիք անունով մի մարդու, ով տալիս է նրան մի նվեր, որը օգնում է Մայքլին կրկին գտնել Ամանորյա ուրախությունը։


== Դերերում ==
Հարի Կոնիքը՝ Մայքլ Ուալքերի դերում
Քոնի Բրիթոնը՝ Սյուզան Ուալքրի դերում
Չենդլեր Կենտեբերին՝ Դեյվիդ Ուալքերի դերում
Ֆիոնուլա Ֆլենեգենը՝ Միայի դերում
Լայլ Լովեթը՝ Գրիֆինի դերում
Վիլի Նելսոնը՝ Նիքի դերում
Քրիս Քրիսթոֆերսոնը՝ գնդապետի դերում


== Սաունդթրեք ==
Երգերի ցանկ


== Ծանոթագրություններ ==
Դումովկա (գյուղ, Կրասնոպոլիեի շրջան)

Դումովկա (ուկրաիներեն՝ Думівка), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Դումովկա գյուղում բնակվում էր 106 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամազոնաս նահանգի հարավային մարզ

Ամազոնաս նահանգի հարավ (պորտ.՝ Mesorregião do Sul Amazonense) վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 242 718 մարդ 2006 թվականի տվյալով։ Զբաղեցված տարածքը 474 021,814 կմ²։ Բնակչության խտությունը 0,5 մարդ/կմ²։
Մոստագանեմ

Մոստագանեմ (արաբ․՝ مستغانم‎‎), քաղաք Ալժիրում, համանուն վիլայեթի վարչական կենտրոնը։


== Աշխարհագրական դիրք ==
Քաղաքը տեղակայված է Միջերկրական ծովի ափին՝ Օրան քաղաքից մոտավորապես 89 կմ դեպի հյուսիս-արևելք, Մասկարա քաղաքից 81 կմ դեպի հյուսիս և Ալժիր քաղաքից 363 կմ դեպի հարավ-արևմուտք, ծովի մակերևույթից մոտավորապես 97 մետր բարձրության վրա։ Մոստագանեմ քաղաքի միջով է հոսում Այն-Սեֆրա գետը։


== Ժողովրդագրություն ==
Քաղաքի բնակչությունը՝ ըստ տարիների։


== Կլիմա ==
Մոստագանեմ քաղաքում ձմռանը տեղումներն ավելի շատ են, քան ամռանը։ Մոստագանեմ քաղաքի տարեկան միջին ջերմաստիճանը կազմում է 17,9 °C (64,2 °F): Տարեկան տեղումների քանակը կազմում է գրեթե 347 մմ (13,66 դյույմ)։


== Եղբայր քաղաքներ ==
 Պերպինիան, Ֆրանսիա (2010 թվականից)։


== Ծանոթագրություններ ==


== Արտաքին հղումներ ==
Mostaganem dz by Mohammed Abbassa
History and old postcards of Algeria
Annals of Heritage (Journal of the University)
Mostaganem pictures and many things by S. Benhenda
Mostaganem Its History, Photograph, Current events, Culture, Geography
Սերգեյ Լոբանով

Սերգեյ Լոբանով (ռուս.՝ Серге́й Ива́нович Лоба́нов, հունիսի 3, 1953(1953-06-03)), խորհրդային և ռուս դիվանագետ։


== Կենսագրություն ==
1976 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1989 թվականից զբաղվում է դիվանագիտական գործունեությամբ։

1993 - 1997 թվականներ՝ Կալկաթայում Ռուսաստանի Դաշնության գլխավոր հյուպատոսության հյուպատոս-խորհրդական։
1997 - 2002 թվականներ՝ Ռուսաստանի Դաշնության դաշնային սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի խորհրդական, ավագ խորհրդական, բաժնի պետ, գլխավոր խորհրդական։
2002 - 2007 թվականներ՝ Գանայում Ռուսաստանի դեսպանատան խորհրդական-դեսպանորդ։
2007 - 2008 թվականներ՝ Ռուսաստանի արտաքին գործերի նախարարության անվտանգության դեպարտամենտի բաժնի պետ։
2008 - 2011 թվականներ՝ Ռուսաստանի արտաքին գործերի նախարարության անվտանգության դեպարտամենտի տնօրենի տեղակալ։
2011 թվականի մարտի 15-ից մինչև 2019 թվականի հունվարի 15-ը Կենտրոնաաֆրիկյան Հանրապետությունում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2005 թվականի հուլիսի 15)
1-ին դասի արտակարգ և լիազոր դեսպանորդ (2014 թվականի հունիսի 4)
Արտակարգ և լիազոր դեսպան (2018 թվականի դեկտեմբերի 28)


== Ծանոթագրություններ ==


== Արտաքին հղումներ ==
Կենսագրություն Կենտրոնական Աֆրիկյան Հանրապետությունում Ռուսաստանի դեսպանատան կայքում
Ռուսաստանի ԱԳՆ
Տիսաագտելեկ

Տիսաագտելեկ (ուկրաիներեն՝ Тисаагтелек), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Տիսաագտելեկ գյուղում բնակվում էր 684 մարդ։ Բնակավայրը զբաղեցնում է 0,005 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռահուլա (այլ կիրառումներ)

Ռահուլա, կարող է վերաբերել՝

Ռահուլա - Սիդհարթա Գաուտամայի (Բուդդայի) և արքայադուստր Յասոդհարայի միակ որդին
Ռահուլա - գյուղ Էստոնիայի Հարյումաա նահանգի Սակու շրջանում
Շանգրի-Լա

Շանգրի-Լա (անգլ.՝ Shangri-La) հորինված վայր է, որը նկարագրվել է 1933 թ.-ին բրիտանական հեղինակ Ջեյմս Հիլթոնի «Կորած հորիզոն» վեպում։ Հիլթոնը Շանգրի-Լան նկարագրում է որպես առեղծվածային, ներդաշնակ հովիտ, որը մեղմորեն ուղղորդվում է լամաիստական վանքից, որը տեղակայված է Կունլուն լեռների արևմտյան  ծայրամասում։ Շանգրի-Լան  դարձել է ցանկացած երկրային դրախտի հոմանիշ, մասնավորապես առասպելական Հիմալայական ուտոպիայի` մշտապես երջանիկ երկիր, մեկուսացված աշխարհից։ Վեպում մարդիկ, ովքեր ապրում են Շանգրի-Լա քաղաքում, գրեթե անմահ են, ապրում են հարյուրամյակներ և  շատ դանդաղ են ծերանում արտաքինով։ Անունը նաև հարուցում է Արևելքի էկզոտիկիզմի պատկերները։ Որոշ հետազոտողների կարծիքով, Հիլթոնի Շանգրի-Լան համարվում է Շանբալա հորինված երկրի  գրական այլաբանությունը։ Շանգրի-Լա անունը ամենայն հավանականությամբ առաջացել է տիբեթերենից՝ "Շանգ" (Տանշիլոպից հյուսիս գտնվող Ու-Ցանգի թաղամաս)+ «ռի» (լեռ) + «լա» (լեռնանցք) = Շանգ լեռան լեռնանցք։
Հին տիբեթյան գրություններում յոթ այդպիսի վայրերի գոյության մասին հիշատակվում է որպես Նգե-Բեյյուլ Քեմբալունգ։ Քեմբալունգը մի քանի բեյուլներից մեկն է, որոնք ենթադրվում է, որ ստեղծվել են Պադմամբամբավայի կողմից IX դարում, որպես սրբավայրեր բուդդիստների համար։


== Էթիմոլոգիա ==
"Շանգրի-Լա" արտահայտությունը, ամենայն հավանականությամբ, գալիս է Տիբեթից ཞང ་, "շուն" – ու-ցանգի շրջան, Տաշիլհունպոյից դեպի հյուսիս "+ արտանսանվում է " Ռի", "լեռ" = "շան լեռ" + Լեռնանցք, ինչը ենթադրում է, որ այդ տարածքը կոչվում է  «Շան Լեռնանցք»։


== Գտնվելու վայրը ==
Ակադեմիական գիտնականները պսակեցին Շանգրի Լան որպես առասպել և պնդում էին, որ դա ավելի քիչ կապ ունի անհայտ վայրի հետ և ավելի շատ կապված է արևմտյան աշխարհի երևակայության հետ։
Հին աղբյուրները նմանատիպ նկարագրություններով
Չինաստանում Ցզինի դինաստիայի բանաստեղծ Դաո Յուանմինը (մ. թ. 265-420 թթ.) իր՝ «Հեքիաթ գարնանային դեղձի  ծաղկման մասին»(Չինարեն) ստեղծագործության մեջ նկարագրել է Շանգրի Լան։ Պատմում են, որ Վուլինգից մի ձկնորսհանդիպեց գեղեցիկ դեղձի պուրակի և այնտեղ հայտնաբերեց երջանիկ ու գոհ մարդկանց, ովքեր ապրում էին ամբողջությամբ կտրված արտաքին աշխարհի խնդիրներց (մ.թ.ա. 221–207):


== Ծանոթագրություններ ==
Պրոգրես (գյուղ, Բալակլեյայի շրջան)

Անվան այլ կիրառումների համար տե՛ս՝ ՊրոգրեսՊրոգրես (ուկրաիներեն՝ Прогрес), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1932 թվականին։
2001 թվականի տվյալներով Պրոգրես գյուղում բնակվում էր 149 մարդ։ Բնակավայրը զբաղեցնում է 0,265 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղարաջալի

Ղարաջալի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Հիպնոպեդիա

Հիպնոպեդիա (հին հունարեն՝ ὕπνος-քուն և παιδεία-ուսուցում, դաստիարակություն), ուսուցում բնական քնի ժամանակ։
Հիպնոսի կամ արհեստական քնի (էլեկտրաքուն, դեղորայքային քուն) ընթացքում գիտելիքներ ձեռք բերելը հիպնոպեդիա չի համարվում, քանի որ ուսուցման գործընթացը կրում է հիպնոտիկ ներշնչման բնույթ։ 
Գիտելիքներ ձեռք բերելու նպատակով քնի (բնական կամ արհեստական) օգտագործումը կիրառվել է դեռևս հին ժամանակներում (բուդդայական լուսավորիչները Չինաստանում, ֆակիրներն ու յոգերը՝ Հնդկաստանում և այլն)։ Նորագույն շրջանում հիպնոպեդիան կիրառելու առաջին փորձը կատարել է Դ. Ա. Ֆիննեյը (ԱՄՆ)։ Հիպնոպեդիայի նկատմամբ հետաքրքրությունը և այն տեսականորեն հիմնավորելու ձգտումը վերսկսվել են 1950-60-ական թվականների սկզբին։ Հիպնոպեդիայի վրա զգալի ազդեցություն է ունեցել իդեալիստական, գլխավորապես՝ ֆրոյդիստական ըմբռնումը։ Միևնույն ժամանակ, խորհրդային գիտնականները (Լեոնիդ Բլիզնիչենկո, Վլադիմիր Զուխար և ուրիշներ) հիպնոպեդիաի հնարավորությունը բացատրում էին քնի ժամանակ գլխուղեղի մեծ կիսագնդերի կեղևում պահակային կետերի առկայության վերաբերյալ պավլովյան ուսմունքով։ 
Փորձառական տվյալները վկայում են, որ հիպնոպեդիկ ճանապարհով մատուցված ինֆորմացիայի յուրացումը կախված է հիշողության բնույթից, սովորողի տարիքից, սեանսների քանակից ու ծրագրի ծավալից, խոսքի արտասանական երանգավորման (ինտոնացիոն) բնութագրից։ Հիպնոպեդիայի շատ տեսական և գործնական հինահարցեր (աշխատունակություն, հիպնոպեդիայի երկարատև կիրառման հետևանքով առաջացած հոգնածություն, հիպնոպեդիայի սիստեմատիկ օգտագործումից նյարդային համակարգի ֆունկցիոնալ վիճակի փոփոխություն և այլն) մինչև վերջ պարզ չեն։ Ենթադրվում է, որ հիպնոպեդիան չի կարող փոխարինել մանկավարժական գործընթացին, այն կարող է օգտակար լինել հիշողության մեջ ամրապնդելու միայն մի քանի տեսակ ինֆորմացիաներ (օտար բառեր, հեռագրային այբուբեն, բանաձևեր, աղյուսակներ)։
Անդորրագիր

Անդորրագիր, հաշվային փաստաթուղթ, գրավոր հաստատված և կնքված վկայություն՝ մուծված դրամի, հանձնված ապրանքա-նյութական արժեքների, փաստաթղթերի կամ հանձնարարությունների ընդունման մասին։
Այն անդորրություն, հանգստություն է բերում դրամը մուծողին կամ ապրանքը հանձնողին՝ իր պարտավորության կատարման գրավոր հաստատումը ստանալու իմաստով։
Compact Disco

Compact Disco (Կոմպակտ Դիսկո), հունգարական ռոք խումբ, որը ներկայացրել է Հունգարիան Եվրատեսիլ 2012 երգի մրցույթում։
Խումբը ստեղծվել է 2008 թվականին և կարճ ժամանակահատվածում թողարկել 2 ձայնասկավառակ, ստանալով մի շարք պարգևներ էլեկտրոնային երաժշտության ոլորտում։
2012 թվականի փետրվարի 11-ին խումը ընտրվել է Եվրատեսիլ 2012 երգի մրցույթի Հունգարիայի ներկայացուցիչ, որտեղ կատարել է «Sound of Our Hearts» երգը և անցել եզրափակիչ փուլ, իսկ եզրափակչում զբաղեցրել 24-րդ հորիզոնականը։


== Ծանոթագրություններ ==
Գորկոգո (այլ կիրառումներ)

Գորկոգո, կարող է վերաբերել՝

Գորկոգո - ավան, Ուկրաինայի Դոնեցկի մարզի Ձեռժինսկի քաղաքային խորհրդում
Գորկոգո - ավան, Ուկրաինայի Խարկովի մարզի Բոգոդուխովի շրջանում
Տրադատե

Տրադատե (իտալերեն՝ Tradate), կոմունա Իտալիայում։ Գտնվում է Լոմբարդիա մարզում՝ Վարեզե գավառում։ Բնակչությունը կազմում է 16 259 մարդ, բնակչության խտությունը կազմում է 758 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 21049, հեռախոսային կոդ՝ 0331:


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Պրիլուկի (գյուղ, Օվրուչի շրջան)

Անվան այլ կիրառումների համար տե՛ս՝ ՊրիլուկիՊրիլուկի (ուկրաիներեն՝ Прилуки), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Պրիլուկի գյուղում բնակվում էր 666 մարդ։ Բնակավայրը զբաղեցնում է 0,475 կմ² տարածք։ Բնակչության խտությունը կազմում էր 1402,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պանկիսի կիրճ

Պանկիսի կիրճ (վրաց.՝ პანკისის ხეობა), կիրճ Վրաստանի հյուսիսում։


== Դիրք ==
Պանկիսի կիրճը գտնվում է Ախմետայի շրջանում, Վրաստանում, Ալազան գետի վերին հոսանքում։ Կիրճը 60 կմ հեռու է վրաց-ռուսական սահմանից և նրանից բաժանված է լեռնաշղթայով։ Կիրճի երկարությունը կազմում է 28 կմ, լայնությունը` մոտ 5 կմ։ Կիրճում տեղակայված են չեչեն-կիստերի 16 բնակավայրեր։


== Բնակչություն ==
Պանկիսի կիրճում ապրում են հիմնականում կիստեր, այդպես են կոչվում չեչենները Վրաստանից, ովքեր համարվում են 16-19-րդ դարի եկվորների հետնորդները։ Այստեղ կան նաև վրացիներով և օսեթներով բնակեցված կետեր։ 1990-ականներին այստեղ են հիմնավորվել փախստականներ Չեչնիայից, ովքեր այստեղ են եկել Առաջին չեչենական պատերազմի ժամանակ։ Ըստ 2008 թվականի փետրվարի տվյալների, կիրճում ապրում է մոտ 600 փախստական Չեչնիայից։ 2000 թվականի տվյալներով նրանց թիվը 6500 էր։
Երկրորդ չեչենական պատերազմի ժամանակ կիրճում խաղաղ բնակչության հետ թաքնվում էին նաև ահաբեկիչներ, որոնց թվում էին Ռուսլան Գելաևի խմբերը։ 2004 թվականի ամռան կեսերին վրացական հատուկ ջոկատայինների և Ռուսաստանի Անվտանգության դաշնային ծառայության համատեղ ուժերով Պանկիսի կիրճն ամբողջությամբ մաքրվում է հանցախործ խմբավորումներից։
Սակայն չնայած դրան, ահաբեկիչները շարունակում էին օգտագործել Պանկիսի կիրճը որպես իրենց ռազմաբազա մինչև 2008 թվականի օգոստոս, երբ Ռուս-վրացական պատերազմի ընթացքում մասամբ ոչնչացվել են, մասամբ էլ հեռացել Դաղստանի և Ինգուշեթիայի տարածք։
Ըստ տարբեր տվյալների, Պանկիսի կիրճի 50-ից մինչև 200 բնակիչներ պատերազմել են Իսլամական պետության ահաբեկիչների հետ 2012-2014 թվականներին։
2016 թվականի հունվարի 26-ին ՌԴ Արտգործնախարարությունը հայտարարել է, որ ռուսական կողմը տեղեկատվություն ունի այն մասին, որ Իսլամական պետություն (ԻՊ) արգելված կազմակերպությունն օգտագործում է Պանկիսի կիրճն իր շահերի համար։ Այդպիսի հայտարարություն ՌԴ արտգործնախարար Սերգեյ Լավրովն արել է մամուլի ասուլիսի ժամանակ։ Արդյունքում այդ տեղեկատվությունը չի հաստատվել, հունվարի 30-ին Թբիլիսիում ԱՄՆ դեսպան Յան Քելլին և Վրաստանի նախագահ Գեորգի Մարգվելաշվիլին այցելել են Պանկիսի կիրճ, որտեղ շփվել են տեղացիների հետ։ Վրաստանի առաջնորդը չի մեկնաբանել Լավրովի խոսքերը։ Ամերիկացի դիվանագետն ասել է. «ԱՄՆ սերտորեն համագործակցում է Վրաստանի հետ ահաբեկչության դեմ պայքարում։ Ես մեկ անգամ ևս ցանկանում եմ ընդգծել, որ Պանկիսում ահաբեկիչների համար բազա չկա»։


== Ծանոթագրություններ ==


== Արտաքին հղումներ ==
Պանկիսի կիրճի նկարագրությունը (ռուս.)
Պանկիսի կիրճի քրեական պատմությունը kommersant.ru
Սովետսկի շրջան (Կուրսկի մարզ)

Անվան այլ կիրառումների համար տե՛ս՝ Սովետսկի շրջան (այլ կիրառումներ)Սովետսկի շրջան (ռուս.՝ Советский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կշենսկի։


== Աշխարհագրություն ==
Շրջանի տարածքի մակերեսը կազմում է 1150 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19084 մարդ։ Բնակչության խտությունը կազմում էր 16,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (3956)

Ժողովածու (3956), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3956 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 21x17 չափս։ Ձեռագիրը կազմված է 24 թերթից։ Գրված է երկսյուն նոտրգրով։ Կազմը`ստվարաթուղթ ։


== Բովանդակություն ==
Ան․ Նարեկացւոյ Ի վերայ Յովնանու
Բարսեղ Կեսարացւոյ Ի վերայ պահոց
Յեսալեայ մարգարէութեան Մեկնութենէն Ոսկեբերանի


== Ծանոթագրություններ ==
(9800) Շիգետոշի

(9800) Շիգետոշի (անգլ.՝ Shigetoshi), աստերոիդ աստերոիդների հիմնական գոտում։ Հայտնաբերվել է 1997 թվականի մարտի 4-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,372535 ա. մ., առավելագույնը մոտենում է 1,896 ա. մ. հեռավորության վրա և հեռանում 2,849 ա. մ.։ Արեգակի շուրջ մեկ ամբողջական պտույտ է կատարում 1334,8 երկրային օրվա ընթացքում, իր ուղեծրով շարժվելով միջինում 0,269703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9800) Շիգետոշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հալասլե

Հալասլե  (հունգ.՝ halászlé), ավանդական հունգարական ձկնապուր։ Անունը գալիս է հունգ.՝ hal՝ ձուկ և հունգ.՝ lé՝ արգանակ բառերից։
Հալասլեի պատրաստման համար կտրատած սոխը և մանր կտորներով ձուկը արագ թաթախել կարմիր պղպեղով խոզի յուղի մեջ, վրան լցնել ջուր կամ լոլիկի հյութ և եփել մինչև այն ժամանակ, երբ ձուկը ամբողջովին եփված լինի։ Այս ամենից հետո ապուրը անցկացնել քամիչով։ Ապա ավելացնել ձկան խոշոր կտորները և եփել մինչև պատրաստ լինի։ Հալասլե ապուրը մատուցվում է սպիտակ հացով։


== Ծանոթագրություններ ==
Թեյմուր Մուսաև

Թեյմուր Յուսիֆ օկլի Մուսաև (ադրբ.՝ Teymur Yusif oğlu Musayev, սեպտեմբերի 16, 1970(1970-09-16), Բաքու, Ադրբեջանական ԽՍՀ, ԽՍՀՄ), Ադրբեջանի Հանրապետության առողջապահության նախարար։


== Կենսագրություն ==
Թեյմուր Մուսաևը ծնվել է 1970 թվականի սեպտեմբերի 16-ին Բաքվում։ 1977–1981 թվականներին սովորել է Ալժիրի Ժողովրդական Ժողովրդավարական Հանրապետությունում ԽՍՀՄ գլխավոր հյուպատոսությանը կից գործող թիվ 1 միջնակարգ դպրոցում, ապա 1981–1987 թվականներին՝ Բաքվի թիվ 189 միջնակարգ դպրոցում։ 1987 թվականին ընդունվել է Ադրբեջանի բժշկական ինստիտուտի բուժկանխարգելիչ ֆակուլտետի 1-ին կուրս։ 1993 թվականին գերազանցությամբ ավարտել է նույն ֆակուլտետը։
2000 թվականի դեկտեմբերի 25-ին պաշտպանել է թեկնածուական ատենախոսություն, իսկ 2001 թվականին ստացել «գիտությունների թեկնածու»ի գիտական ​​աստիճան։ 2003-2004 թվականներին եղել է Ֆրանսիայի Ստրասբուրգ 1 համալսարանում դիպլոմային դասընթացի ուսանող՝ լապարոսկոպիկ վիրաբուժության մասնագիտությամբ։ 2013-2015 թվականներին ստացել է կրթությունը "Riga İnternational School of Business and Economics" և "Riga Stadins University" համալսարաններում, իսկ 2015 թվականի մայիսին ստացել է "Master fo Health Management (business executive)" մագիստրոսի կոչում։


== Գործունեություն ==
1994-1997 թվականներին աշխատել է Բաքվի թիվ 16 պոլիկլինիկայում որպես ուրոլոգ։ 1997-2001 թվականներին եղել է H.T.P.-hi tec Pharm Israel Clinicի Բաքվի մասնաճյուղի բժշկական տնօրենը և աշխատել որպես ուրոլոգ։ 2001-2003 թվականներին աշխատել է «ԱՀ առաջին վերարտադրողական առողջություն» ծրագրի փոխտնօրեն։ 2003-2006 թվականներին աշխատել է Baku City hospital մասնավոր բժշկական կենտրոնում որպես ուրոլոգ։ 2006-2015 թվականներին աշխատել է Ն.Տուսիի անվան կլինիկայում որպես ուրոլոգ, բաժանմունքի վարիչ, գլխավոր բժշկի բժշկական գծով տեղակալ, գլխավոր բժիշկ, բժշկական տնօրեն։ 2015-2016 թվականներին եղել է Baku Dobromed Hospital մասնավոր բժշկական կենտրոնի բժշկական տնօրեն։ 2016-2019 թվականներին աշխատել է "Chenot Palace Gabala" հանգստավայրի բժշկական տնօրեն։ 2019-2020 թվականներին աշխատել է «Spero Hospital» մասնավոր բժշկական կենտրոնում որպես ուրոլոգ։
2020 թվականի ապրիլից աշխատել է Առողջապահության նախարարությունում՝ որպես բաժնի վարիչ։ 2021 թվականի ապրիլի 23-ին նախագահ Իլհամ Ալիևի հրամանով նշանակվել է Ադրբեջանի Հանրապետուտյան առողջապահության նախարարի առաջին տեղակալ։ 2022 թվականի հունվարի 19-ին ԱՀ նախագահի հրամանով նշանակվել է Ադրբեջանի Հանրապետուտյան առողջապահության նախարար։


== Ծանոթագրություններ ==
Կոլացոնե

Կոլացոնե (իտալերեն՝ Collazzone), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 2937 մարդ։ Խտությունը՝ 53 մարդ/կմ²։ Տարածքը՝ 55 կմ²։ Էլեկտրոնային փոստ՝ 6050։ Հեռախոսային կոդ՝ 075։
Բնակավայրի հովանավորն է սուրբ Լավրենտիյը։ Տոնը ամեն տարի նշվում է օգոստոսի 10-ին։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Տրոլի Լուար

Տրոլի Տուար (ֆր.՝ Trosly-Loire), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Վիկ սյուր Են կանտոնի կազմի մեջ։ Կոմունայի շրջանը՝ Լան։
Կոմունայի INSEE կոդը՝ 02750:


== Բնակչություն ==
2010 թվականի տվյալներով՝ համայնքի բնակչությունը 593 մարդ էր։ 


== Տնտեսություն ==
2010 թվականին համայնքի 353 աշխատունակ (15-64 տարեկան) բնակիչներից 262-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 74,2 %, 1999 թվականին եղել է 66,1%)։ 262 տնտեսապես ակտիվ բնակիչներից աշխատում էին 223-ը (126 տղամարդ և 97 կին), գործազուրկ էին 39 մարդ (21 տղամարդ և 18 կին)։91 տնտեսապես ոչ ակտիվ բնակիչներից 23-ը եղել են աշակերտներ կամ ուսանողներ, 22-ը՝ թոշակառուներ, 46-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տրոլի Լուար (ֆր.)
Սյորդյոլ

Սյորդյոլ (ռուս.՝ Сёрдъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիվշերա գետի աջ ափին՝ 14 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017214
Կոդը ըստ հիդրոլոգիական հետազոտության (ՌԴ) — 103001721
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վերխնեյակորնայա Շչել

Վերխնեյակորնայա Շչել (ռուս.` Верхнеякорная Щель), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 33 կմ հարավ-արևելք, իսկ Սոչիի կենտրոնից 40 կմ հյուսիս-արևմուտք, Սև ծովից 2 կմ հեռավորության և ծովի մակարդակից 48 մ բարձրության վրա։


== Բնակչությունը ==
Համաձայն 2002 թվականի տվյալների, գյուղում ապրում էր 246 մարդ, իսկ 2010 թվականին` 260 մարդ, որից 129 տղամարդ և 131 կին։ Բնակչության մեծամասնությունը հայեր էին։ Գյուղի ազգային կազմը 2010 թվականին ուներ հետևյալ տեսքը.

Բնակիչներն զբաղվում են այգեգործությամբ, խաղողագործությամբ և մեղվաբուծությամբ։


== Պատմությունը ==
Գյուղը հիմնադրել են Օսմանյան կայսրությունից գաղթած հայերը` 1918 թվականին։


== Ծանոթագրություններ ==


== Արտաքին հղումներ ==
Տեղանքի պատմություն
2010 թվականի հաշվառումների արդյունքներ Archived 2014-05-17 at the Wayback Machine.
Քրոնոս

Քրոնոս ժամանակի անձնավորումը։ Ըստ օրփեոսականների Քրոնոսը աշխարհի հիմքերից մեկն է՝ Զևսին և Երկրին հավասար։ Կրակը, օդը և ջուրը եղել են Քրոնոսի ծնունդ, իսկ այդ տարրերից առաջացել են աստվածների մի շարք սերունդներ։ Ոմանք անունների նմանության պատճառով նույնացրել են Քրոնոսին Կրոնոսի հետ։ Նոր ժամանակի արվեստում Քրոնոսը սովորաբար պատկերվում է գերանդին ձեռքին ծերունու տեսքով։


== Ծանոթագրություններ ==
(7300) Յոշիսադա

(7300) Յոշիսադա (անգլ.՝ Yoshisada), աստերոիդ աստերոիդների հիմնական գոտում։ Հայտնաբերվել է 1992 թվականի դեկտեմբերի 26-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,736426 ա. մ., առավելագույնը մոտենում է 2,3654 ա. մ. հեռավորության վրա և հեռանում 3,1074 ա. մ.։ Արեգակի շուրջ մեկ ամբողջական պտույտ է կատարում 1653,38 երկրային օրվա ընթացքում, իր ուղեծրով շարժվելով միջինում 0,217735 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7300) Յոշիսադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (129201-129300)

Աստերոիդների ցանկ (129101-129200)  • Աստերոիդների ցանկ  • Աստերոիդների ցանկ (129301-129400)
 Աստերոիդների ցանկ (129101-129200)  • Աստերոիդների ցանկ  • Աստերոիդների ցանկ (129301-129400)
Անն-Գրեթե Սթրյոմ-Էրիքսեն

Անն-Գրեթե Սթրյոմ-Էրիքսեն (նորվ.՝ Anne-Grete Strøm-Erichsen, հոկտեմբերի 21, 1949(1949-10-21), Բերգեն, Նորվեգիա), նորվեգացի քաղաքական գործիչ Լեյբորիստական կուսակցությունից։ 2012-2013 թվականներին եղել է Պաշտպանության նախարարը։


== Կրթություն և աշխատանք ==
Սթրյոմ-Էրիքսենը 1974 թվականին սովորել է Բերգենի համալսարանի ՏՏ ճարտարագիտության բաժնում։ Այնուհետև նա մինչև 1981 թվականը ԱՄՆ-ում սովորել է Հարավային Դակոտայի հանքարդյունաբերության և ինժեներության դպրոցում, մինչև 1984 թվականը աշխատել է Բերգենի համալսարանի ՏՏ համակարգերի վրա։ Նա մինչև 1988 թվականը եղել է Siemens Nixdorf Informationssysteme ընկերության ավագ խորհրդական, 1991-1995 թվականներին՝ BDC AS ընկերության։


== Քաղաքական գործունեություն ==
Անն-Գրեթե Սթրյոմ-Էրիքսեն եղել է Բերգենի քաղաքապետ 1999-2000 թվականներին, քաղաքի խորհրդում տեղ է զբաղեցրել 2000-2003 թվականներին։ Լինելով քաղաքապետ՝ նա եղել է Աշխարհի ժառանգություն քաղաքների կազմակերպության նախագահ 1999-2001 թվականներին։ Նա 1997-1999 թվականներին նաև եղել է կուսակցության տեղի բաժնի ղեկավարը, ինչպես նաև եղել է Լեյբորիստական կուսակցության կենտրոնական կոմիտեի անդամ 2002-2007 թվականներին։
Նա ընտրվել է Նորվեգիայի պառլամենտում Հորդալանի կողմից 2005 թվականին։ 2005 թվականին նա նշանակվել է Պաշտպանություն նախարար Կարմիր-կանաչ կոալիցիայի կառավարության ղեկավար Ենս Սթոլթենբերգի կողմից։ Նրա տեղը պառլամենտում զբաղեցրել է Դագ Օլե Տայգենը։ 2009 թվականի Նորվեգիայի պառլամենտական ընտրությունների ժամանակ նա նշանակվել է Առողջապայության և խնամքի ծառայությունների նախարար, մինչև կրկին զբաղեցրել է Պաշտպանության նախարարի պաշտոնը 2012 թվականին։
Սթրյոմ-Էրիքսենը չի վերընտրվել է 2013 թվականի Նորվեգիայի պառլամենտական ընտրությունների ժամանակ։


== Ծանոթագրություններ ==


== Արտաքին հղումներ ==
"Anne-Grete Strøm-Erichsen" (in Norwegian)
Ավետման տաճար (Կահիրե)

Սուրբ Աստվածածնի Ավետման տաճար (նաև կոչվում է Կահիրեի հայ կաթոլիկ տաճար), Հայ կաթողիկե եկեղեցի Եգիպտոսի մայրաքաղաք Կահիրեյի Մոհամեդ Սաբրի փողոցումՏաճարը, որը բացվել է 1926 թվականին, ծառայում է որպես Ալեքսանդրիայի հայոց թեմի կենտրոնակայան, որը հայտնի է նաև որպես Ալեքսանդրիայի հայ կաթողիկե թեմ (Eparchia Alexandrina Armenorum): Թեմը ստեղծվել է 1885 թվականին Հռոմի Լեո XIII պապի կողմից՝ տարածաշրջանի հայ կաթոլիկների կրոնական կարիքները բավարարելու համար։
Տաճարը գտնվում է եպիսկոպոս Գրիգոր-Օկոսդինոս Կուսայի հովվական պատասխանատվության ներքո։


== Տես նաև ==

Քրիստոնեությունը Եգիպտոսում


== Ծանոթագրություններ ==
Ալեկանց (լեռ)

Անվան այլ կիրառումների համար տե՛ս՝ Ալեկանց (այլ կիրառումներ)Ալեկանց, լեռ Արևմտյան Հայաստանում, Ճորոխի ավազանում։


== Ծանոթագրություններ ==
Սակաե (գյուղ)

Սակաե  (ճապ.՝ 栄村 'Սակաե-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 271,51 կմ², բնակչությունը՝ 2009 մարդ, իսկ խտությունը 7,40 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 2009 մարդ (2014 թվականի օգոստոսի 1), խտությունը՝ 7,40 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Քարն Բրեա ամրոց

Քարն Բրեա ամրոց (անգլ.՝ Carn Brea Castle), Մեծ Բրիտանիայի Քորնուոլ թերակղզու Քարն Բրեա բնակավայրում գտնվող 14-րդ դարի գրանիտե քարե շինություն, որը Բասեթների ընտանիքի համար18-րդ դարում վերանորոգվել է ամրոցի տեսքով և ծառայել է որպես որսորդական տնակ։ Շենքը այժմ մասնավոր սեփականություն է և օգտագործվում է որպես ռեստորան։ [1] Ամրոցը ընդգրկված է ճարտարապետության II աստիճանի հուշարձանների ցանկում։


== Նկարագրություն ==
Ամրոցը փոքր ճարտարապետական ​​քմահաճույք է՝ կառուցված է միջնադարյան-գոթական ամրոցի ռոմանտիկ իդեալական ոճով։ Այն ունի անկանոն հատակագիծ՝ միևնույն բարձրության չորս ուղղանկյուն աշտարակները շրջապատում են միջին կառույցը և պարուրված են պարապետով։ Շենքը կառուցված է հետնամասում կտրուկ քարափով ժայռի եզրին։ Շենքը նախագծվել է ոչ որպես բնակելի տարածք, այլ որպես որսորդական կացարան։ Հատակագծում նրա չափերն են 18,3 x 3,0 մ։


== Պատմություն ==

.Ամրոցը կառուցվել է 1379 թվականին, որպես մատուռ։ Կարծիք կա, որ այն նվիրված է եղել Սուրբ Միքայելին։ Անտիկվար Ուիլյամ Ո
Վուսթերը արձանագրել է, որ Քորնուոլ թերակղզում 32 ամրոց կա, այդ թվում՝ Կարն Բրեան, որը նկարագրվում է որպես աշտարակ։
Ամրոցը լայնորեն վերակառուցվել է ավելի ուշ ժամանակաշրջաններում, հիմնականում 18-րդ դարում Բասեթների ընտանիքի կողմից որպես որսորդական տնակ։ Այն համարվում է ճարտարապետական ​​քմահաճույքԼ Հսկայական չմշակված գլաքարերը կազմում են ամրոցի հիմքի մի հատվածը՝ թողնելով շինության հողի մեջ խրվելու տպավորությունԼ
1898 թվականին շինությունը օգտագործվել է որպես փարոս, վարձակալության պայմանագրով նախատեսված է եղել, որ վարձակալը համաձայնել է հյուսիս նայող պատուհանից լուսավորել։ Մինչև 1975-1980 թվականներին վերանորոգումը ամրոցը 1950-1970-ական թվականներին անգործության է մատնվել։ 1975 թվականին ամրոցը ընդգրկված է ճարտարապետության II աստիճանի հուշարձանների ցանկում։
1980-ականներին շենքը վերածվել է մերձավորարևելյան խոհանոցով ռեստորանի։


== Հիշատակում ==
19-րդ դարի Օստ-Ինդիայի առևտրային նավը կոչվել է Քարն Բրեա ամրոցի անունով։ Այն կործանվել է Ուայթ կղզու մոտակայքում 1829 թվականին և The Times-ում գրվել է, որ նավը ներգրավված է եղել ակցիզային հարկի հետ կապված խարդախության մեջ։
Հարրի Փոթերի մասին ֆիլմերում ներկայացված Ford Anglia-ն հայտնաբերվել է ամրոցում 2006 թվականին։


== Ծանոթագրություններ ==
Կվասովիցա

Կվասովիցա (ուկրաիներեն՝ Квасовиця), գյուղ Ուկրաինայի Վոլինի մարզի Լոկաչինի շրջանում։
2001 թվականի տվյալներով Կվասովիցա գյուղում բնակվում էր 105 մարդ։ Բնակավայրը զբաղեցնում է 33 կմ² տարածք։ Բնակչության խտությունը կազմում էր 3,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անզորեյ

Անզորեյ (ռուս.՝ Анзорей, կաբ.-չերք.՝ Андзорей), գյուղ Ռուսաստանի Դաշնության Կաբարդա-Բալկարական Հանրապետության Լեսկենի շրջանի կազմում։
Բնակչությունը 2002 թվականին գրանցված տվյալներով կազմում էր 6931 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարո (քաղաք)

Անվան այլ կիրառումների համար տե՛ս՝ Սարո (այլ կիրառումներ)Սարո (իսպ.`Saro (Cantabria)), քաղաք և մունիցիպալիտետ Իսպանիայում՝ Կանտաբրիա ինքնավար համայնքի Կանտաբրիա պրովինցիայի Լոս Վալիես Պասիեգոս շրջանում։ Տարածքը՝ 17.8 կմ2, բնակչությունը` 507 մարդ (2010 թվականի տվյալներով)։ Գտնվում է պրովինցիայի վարչական կենտրոնից 30 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Web sobre el municipio de Saro Archived 2007-10-13 at the Wayback Machine.
Mountains (երգ, LSD)

«Mountains» (անգլ. թարգմանաբար՝ «Լեռներ»), LSD փոփ երաժշտական խմբի երգ։ Այն թողարկվել է 2018 թվականի նոյեմբերի 1-ին և դարձել է խմբի չորրորդ թողարկումը «Genius», «Audio» և «Thunderclouds» սինգլներից հետո։


== Թողարկում և պատմություն ==
Խմբի անդամները կիսվել են կարճ թիզեր աուդիոյով և տեսահոլովակով 2018 թվականի հոկտեմբերի 29-ին։ Դիպլոն կիսվել է երգի մի մասով իր ինստագրամյան կայքէջում հոկտեմբերի 31-ին, իսկ երգը թողարկվել է նոյեմբերի 1-ին։


== Ընդունելություն ==
DJ Mag-ը նկարագրել է երգը որպես «էլեկտրոնային փոփ լավ աշխատանք»։


== Իրավունքներ և անձնակազմ ==
Սիա՝ հեղինակ, տեքստի հեղինակ, վոկալ
Լաբրինթ՝ հեղինակ, տեքստի հեղինակ, վոկալ, պրոդյուսեր, ծրագրավորում, գործիքավորում, ինժեներ
Դիպլո՝ հեղինակ, պրոդյուսեր, ծրագրավորում, գործիքավորում
Նաթանիել Լեդվիջ՝ պրոդյուսեր, ծրագրավորում, գործիքավորում
Բոուզ վան դե Բիթզ՝ լրացուցիչ արտադրություն
Գուստավ Ռադման՝ լրացուցիչ արտադրություն
Յոդա Ֆրանչեսկո՝ լրացուցիչ արտադրություն
Բարթ Սքուդել՝ ինժեներ
Լյուք Դայմոնդ՝ ինժեներ
Քրիս Գալանդ՝ միքս ինժեներ
Ռոբին Ֆլորենթ՝ միքս ինժեների օգնական
Սքոթ Դեսմարաիս՝ միքս ինժեների օգնական
Մանի Մարոքուին՝ միքսեր
Ռենդի Մերիլ՝ մասթերեր


== Տես նաև ==
Դիպլո
Լաբրինթ
Սիա


== Ծանոթագրություններ ==
Պիեռ Բաստեն

Պիեռ Բաստեն (ֆր.՝ Pierre Bastien, 1953[…], Փարիզ), ֆրանսիացի կոմպոզիտոր և երաժշտական ​​գործիքներ պատրաստող։


== Կենսագրություն ==
Ծնվել է 1953 թվականին Փարիզում։ Ասպիրանտուրան ավարտել է Փարիզի Սորբոնի համալսարանում, որտեղ ուսումնասիրել է 18-րդ դարի ֆրանսիական գրականություն։ 1977 թվականին նա ստեղծեց իր առաջին երաժշտական ​​գործիքը։ Հաջորդ տասը տարիների ընթացքում նա երաժշտություն է գրել պարային համույթների համար։ Նա հանդես է եկել «Operation Rhino», «Nu Creative Methods», «Effectifs de Profil» անսամբլներում։ 1986 թվականին նա պաշտոնապես հիմնել է իր սեփական նվագախումբը, որը կոչվում էր «Mecanium»։ Նվագախումբը կազմված է եղել տարբեր երաժշտական գործիքներից։
1990-ականներին «Mecanium» խմբում ներառվում էր մինչև 80 երաժշտական գործիքներ։ Խումբը մի քանի հյուրախաղեր, ինչպես նաև ելույթներ ունեցել երաժշտական ​​փառատոներում, հատկապես Նորվեգիայում, Ավստրալիայում, Ճապոնիայում, Կանադայում, Լեհաստանում և Ամերիկայի Միացյալ Նահանգներում։
Բաստիենը համագործակցել է այնպիսի արտիստների հետ, ինչպիսիք են Ռոբերտ Ուայատը, Ժակ Բերոկալը, Ջակի Լիբեզեյթը, Լուկաս Սիմոնիսը, Կլիմպերեյը, Պիերիկ Սորինը և Իսի Միյակեն։


== Սկավառակագրություն ==
1977, Nu Creative Methods, Nu Jungle Dances, NCM
1988, K7, Pierre Bastien, Peter Bastiaan & Bernard Pruvost, Hommage à Jean Raine, BPC
1988, lp, Mecanium, ADN, DMM 007R
1993, cd, Musiques Machinales, SMI NM204
1994, 7", Mécanisme de l'Arcane 17, G33G
1996, cd, Boîte N°3, Éditions Cactus, cd 003
1996, cd, Eggs Air Sister Steel, In Poly Sons, IPS 10-94
1997, Pierre Bastien, Pascal Comelade, Jac Berrocal & Jaki Liebezeit, cd, Oblique Sessions, DSA, DSA54054
1998, Pierre Bastien, Klimperei, cd, Mécanologie Portative, Prikosnovénie
1998, cd, Musiques Paralloïdres, Lowlands, 012
2000, cdrom, Neuf Jouets Optiques, Éditions Cactus
2002, Pierre Bastien, Lukas Simonis, cd, Mots d´Heures: Gousses, Rames, InPolysons, IPS0402
2001, Pierre Bastien, Alexei Aigui, cd, Musique Cyrillique, SoLyd Records, SR0308
2001, lp/cd, Mecanoid, Rephlex, CAT 119 cd/LP
2004, Mcd, Boite Nº 7, Editions Cactus, cd 007
2005, cd, Sé Verla al Revés, g33g, G3GPB1
2005, cd, Téléconcerts, Signature, SIG 11042
2005, cd, POP, Rephlex, Cat 162
2007, cd, Les Premières Machines: 1968-1988, Gazul, distribution Musea Records
2008, Pierre Bastien, Dominique Grimaud, cd, Rag-Time vol. 2, InPolysons, IPS0308


== Ծանոթագրություններ ==


== Արտաքին հղումներ ==
Պաշտոնական կայք Archived 2021-11-04 at the Wayback Machine.
Հովհաննես Դևեջյան

Հովհաննես Հակոբի Դևեջյան (Տևեճյան, Արմեն Սևան (հունվարի 15, 1892(1892-01-15), Մաշկերտ, Ակն, Խարբերդի վիլայեթ, Օսմանյան կայսրություն - մայիսի 4, 1976(1976-05-04), Բուենոս Այրես, Արգենտինա), հայ հասարակական-քաղաքական գործիչ, գրող, լրագրող, մանկավարժ։ ՀՅԴ կուսակցության անդամ։
Հրանտ Դևեջյանի եղբայրը։


== Կենսագրություն ==
Հովհաննես Դևեջյանը ծնվել է 1892 թվականի հունվարի 15-ին, Մաշկերտ (Խարբերդի գավառ) գյուղում։ 1903 թվականին ընտանիքի հետ տեղափոխվել է Հալեպ։ Ավարտել է տեղի Ներսեսյան (1908), Կ. Պոլսի Պերպերյան (1911) վարժարանները, Կ. Պոլսի իրավաբանական համալսարանը (1914), Պահեստի սպայական վարժարանը (1915): Խուսափելով թուրքական բանակ զորակոչվելուց՝ Առաջին աշխարհամարտի (1914-1918) տարիներին ապաստանել է Բուլղարիայում։ 1918 թվականին՝ «Հայաստան» (Սոֆիա) թերթի խմբագիր։ 1919 թվականին Երևանում մասնակցել է ՀՀԴ 9-րդ ընդհանուր ժողովին, ապա նշանակվել ՀՀԴ բյուրոյի քարտուղար, միաժամանակ վարել է ՀՀ (1918-1920) Նախարարների խորհրդի քարտուղարության հայերենի բաժինը։ 1921 թվականի Փետրվարյան հակախորհրդային ապստամբության (փետրվարի 18 - ապրիլի 2) ժամանակ եղել է Ախտայի (Հրազդան) շրջանի Հայրենիքի փրկության կոմիտեի նախագահը։ Ապստամբության պարտությունից հետո անցել է Զանգեզուր, նշանակվել Լեռնահայաստանի Հանրապետության (1920 թվականի դեկտեմբեր-1921 թվականի հուլիս) արդարադատության ու կրթության նախարար։ Ապա Գարեգին Նժդեհի, Սիմոն Վրացյանի և այլոց հետ անցել է Պարսկաստան։ 1925-1934 թվականներին Սոֆիայում դասավանդել է Մեսրոպյան ճեմարանում, խմբագրել է «Արաքս» օրաթերթը, 1934-1944 թվականներին՝ Բուխարեստում ազգային վարժարանների տնօրեն, կատարել է նաև հասարակական-քաղաքական աշխատանք։ 1947 թվականի ապրիլին ձերբակալվել է Բուխարեստի շրջակայքում, տեղափոխվել Մոսկվա, ապա՝ Երևան։ Դաշնակցական և հակախորհրդային գործունեության համար դատապարտվել է 20 տարվա ազատազրկման, պատիժը կրել է ՌԽՖՍՀ Վլադիմիր քաղաքում՝ Գարեգին Նժդեհի հետ նույն բանտախցում։ Եղել է Գարեգին Նժդեհի գաղափարական ու մարտական ընկերը։

1956 թվականի սեպտեմբերին ազատվել է և մեկնել ընտանիքի մոտ՝ Բուենոս Այրես։ Զբաղվել է հասարակական, կուսակցական և մանկավարժական գործունեությամբ, վարել է «Արմենիա» օրաթերթի խմբագրությունը։ 1963-1976 թվականին՝ Խրիմյան կրթական հիմնարկության տնօրեն։
Հեղինակ է արձակ և չափածո ստեղծագործությունների։ Ուշագրավ է «Բանտարկեալի մը յուշերը. Տառապանքի տարիներ Գ. Նժդեհի հետ» (1970) հուշագրությունը։


== Երկեր ==
Նահատակ գրողներ, Սոֆիա, 1931։
Երգեր բանտէն, Բուենոս Այրես, 1959։
Նահատակ գրագէտներ, Բուենոս Այրես, 1961։
Բանտարկեալի մը յուշերը. Տառապանքի տարիներ Գ. Նժդեհի հետ, Բուենոս Այրես, 1970։
Վերջալոյսի տաղեր, Բուենոս Այրես, 1972։
Կեանք եւ երազ, Բուենոս Այրես, 1973։


== Ծանոթագրություններ ==


== Արտաքին հղումներ ==
Դևեջյան եղբայրները
Մեծ Կորչուգան

Մեծ Կորչուգան (ռուս.՝ Большой Корчуган), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի աջ ափին՝ 355 կմ հեռավորության վրա։ Գետի երկարությունը 51 կմ է, ավազանի տարածքը 483 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինիա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005929
Հիդրոլոգիական ուսումնասիրությունների կոդը - 115200592
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազգային միրգ

Ազգային մրգերի ցանկ՝ ըստ այբբենական կարգի։ Որոշ մրգեր ճանաչված են պաշտոնապես, որոշները՝ ոչ։


== Ազգային միրգ ==


== Տես նաև ==
Ազգային խորհրդանիշների ցանկ


== Ծանոթություններ ==
Անանկե (արբանյակ)

Անվան այլ կիրառումների համար տե՛ս՝ Անանկե (այլ կիրառումներ)Անանկե (հուն․՝ Ἀνάγκη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է 1951 թվականին ամերիկացի աստղագետ Սեթ Նիկոլսոնի կողմից Մաունթ Վիլսոնի աստղադիտարանում։ Իր անվանումը ստացել է հունական դիցաբանության կերպար, Զևսի սիրուհի Անանկեի անունով, ով հանդիսանում է մոյրաների մայրը։ Արբանյակը իր անունը ստացել է միայն 1975 թվականին, մինչ այդ, այն պարզապես անվանվում էր Յուպիտեր XII: 1955-ից 1975 թվականները ընկած ժամանակահատվածում այն երբեմն անվանում էին «Ադրաստեա» (Ադրաստեա (արբանյակ)|Ադրաստեա]] անունով այժմ անվանվում է Յուպիտերի մեկ այլ արբանյակ)։
Անանկեի անունով է անվանվել Յուպիտերի արբանյակների Անանկեի խումբը, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։


== Ուղեծիր ==

Անանկեն պտտվում է Յուպիտերի շուրջ  մեծ էքսցենտրիսիտետով և ուղեծրի թեքմամբ հակադարձ ուղեծրով, այսինքն պտտվում է Յուպիտերի պտույտի ուղղությանը հակադարձ։ Նրա անունով է անվանվել Յուպիտերի արբանյակների Պասիֆեի խումբը։ Արբանյակի ուղեծրի էլեմենտները այս պահին գրանցված են 2000 թվականի հունվար ամսվա դրությամբ, սակայն դրանք անընդհատ փոփոխվում են կապված Արեգակի և մոլորակների ձգողական դաշտերի ազդեցությունների հետ։ Նկարի վրա պատկերված են Անանկեի և Յուպիտերի մյուս անկանոն արբանյակների ուղեծրերի տեղաբաշխումը։ Ուղեծրերի էքսցենտրիսիտետը ցույց է տրված դեղին սեգմենտների տեսքով։ Ամենահեռու պտտվող կանոնավոր արբանյակ Կալիստոն ցույց է տրված համեմատության համար։
Հայտնի ուղեծրային և ֆիզիակական տվյալների համաձայն Անանկեն հանդիսանում է Անանկեի խմբի համար աղբյուր հանդիսացող մարմնի ամենամեծ մնացորդային մասը։


== Ֆիզիկական հատկություններ ==
Պասիֆեի տրամագիծը գնահատվում է 14 կմ։ Տեսանելի սպեկտրում արբանյակը ունի չեզոքից - բաց-կարմիր գույն։
Ինֆրակարմիր սպեկտրում այն նման է P դասի աստերոիդներին, սակայն հնարավոր ջրի առկայությամբ։


== Տես նաև ==
Անկանոն արբանյակ
Յուպիտերի արբանյակներ


== Ծանոթագրություններ ==


== Արտաքին հղումներ ==
Անանկեի մասին ՆԱՍԱ-ի Solar System Exploration կայքում (անգլ.)
Դևիդ Ջուիտի էջեր (անգլ.)
Սքոթ Շեփարդի էջեր (անգլ.)
Կարմիր Աղեկ

Կարմիր Աղեկ,
գյուղ Հայաստանի Հանրապետության Լոռու մարզի Թումանյանի տարածաշրջանում, Ալավերդի քաղաքից 10-12 կմ հարավ-արևմուտք` Ձորագետի ձախ ափին։
Բարձրությունը ծովի մակերևույթից՝ 1260 մ, հեռավորությունը մարզկենտրոնից՝ 41 կմ հյուսիս-արևելք։ Մոտակա երկաթուղին գտնվում է Ալավերդի քաղաքում, համայնքից 26 կմ հեռավորության վրա։
Համայնքի մշակելի հողերը գտնվում են թեք հարթությունների` թույլ թեք և միջին թեք լանջերի վրա։ 
Համայնքի տարածքում բնական բուսական ծածկույթը բաղկացած է հացազգի տեսակներրից, թիթեռածաղկավոր բույսերից, թփուտներից և անտառային բույսերից։ 
Բնակչությունն զբաղվում է անասնապահությամբ, հացահատիկի, կերային կուլտուրաների մշակությամբ։ 
Համայնքն ունի գրադարան՝ 4900 անուն գրքով։


== Պատմություն ==
Կարմիր Աղեկ (արևմտահայերեն` լավ) գյուղը վերաբնակեցվել է 1924 թվականին։ Սակայն գյուղն ավելի հին է, քան ենթադրվում է։ Դրա մասին են վկայում համայնքի տարածքում գտնվող VI-VIIդդ բազմաթիվ գերեզմանները։ Բնակիչները հայեր են, որոնց նախնիների մի մասը տարբեր ժամանակներում գաղթել է Արևմտյան Հայաստանից։
Գյուղի տարածքում պահպանվել են հին ամրոցի հետքեր և գյուղատեղի։ Այստեղ է գտնվում «Աղեկ» անունով եկեղեցին։


== Բնակչություն ==
Ըստ ՀՀ 2011 թ. մարդահամարի արդյունքների` Կարմիր Աղեկի մշտական բնակչությունը կազմել է 174, առկա բնակչությունը` 161 մարդ։  
Կարմիր Աղեկի բնակչության փոփոխությունը ժամանակի ընթացքում` ստորև.


== Կլիմա ==
Համայնքն ունի լեռնատափաստանային գոտուն բնորոշ կլիմա։ Գարնանային վերջին ցրտահարությունները լինում են ապրիլ ամսվա վերջին տասնօրյակին, իսկ աշնանային ցրտահարությունները սեպտեմբերի կեսերին։


== Տես նաև ==
Լոռու մարզ
Կարմիր Աղեկի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Նովիե Գոնչարի (գյուղ, Պուտիվիլի շրջան)

Նովիե Գոնչարի (ուկրաիներեն՝ Нові Гончарі), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Նովիե Գոնչարի գյուղում բնակվում էր 64 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլինովոե (այլ կիրառումներ)

Կլինովոե, կարող է վերաբերել՝

Կլինովոե - գյուղ, Ուկրաինայի Դոնեցկի մարզի Արտյոմովսկիում
Կլինովոե - գյուղ, Ուկրաինայի Դոնեցկի մարզի Կոնստանտինովսկիում
Կլինովոե - գյուղ, Ուկրաինայի Խարկովի մարզի Նովովոդոլաժսկի շրջանում
Կլինովոե - գյուղ, Ուկրաինայի Խմելնիցկիի մարզի Գորոդոկի շրջանում
Կլինովոե - գյուղ, Ուկրաինայի Կիրովոգրադի մարզի Գոլովանևի շրջանում
Աթաքյան

Աթաքյան, հայկական ազգանուն։


== Ազգանունը կրողներ ==


== Ծանոթագրություններ ==
Տուկմակբաշ

Տուկմակբաշ (ռուս.՝ Тукмакбаш, բաշկիրերեն՝ Туҡмаҡбаш), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդորեթի

Անդորեթի (վրաց.՝ ანდორეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 40 կմ։


== Ծանոթագրություններ ==